NaiveNeuron/SloPal huggingface dataset:
Pellegrini, Peter, doterajší predseda NR SR (2016-03-23):
Ďakujem veľmi pekne, pán poslanec. Teraz poprosím poverenú overovateľku, aby nás oboznámila s výsledkami voľby predsedu výboru pre nezlučiteľnosť funkcií. Nech sa páči, pani poslankyňa, máte slovo.
Jasaň, Viliam, poslanec NR SR (2013-03-19):
Ďakujem pekne. Nebudem sa vyjadrovať ku chráneným dielňam, lebo kolegyňa to povedala veľmi jasne, ale zarazilo ma niečo iné. (Ruch v sále.) Kľud, nepočujem. Ale zarazilo ma jedno u vás, že ste povedali, ak vy podporíte náš pozmeňovák, my podporíme váš zákon. Čiže to znamená, ak ho nepodporíte, tak my nepodporíme váš zákon. Čiže zákon je síce dobrý, lebo by sme ho podporili, ale len vtedy, keď vy podporíte náš pozmeňovací návrh. Tak tomuto, tejto filozofii MOST-u ja naozaj nerozumiem. Buď je zákon dobrý a ho podporím a pokúsim sa predložiť taký pozmeňovák, aby som presvedčil aj ostatných, alebo je zlý a nepodporím ho ani vtedy, keď prejde môj pozmeňovák, ktorý zásadným spôsobom ho celý nemení. Nerozumiem tomu.
Ďuriš Nicholsonová, Lucia, podpredsedníčka NR SR (2018-09-13):
Tri faktické poznámky na vaše vystúpenie, pán poslanec Zelník. Pani poslankyňa Červeňáková, nech sa páči.
Grendel, Gábor, podpredseda NR SR (2022-03-22):
Dve faktické poznámky na vystúpenie pána poslanca Čepčeka. Chcem avizovať, že potom vyzvem na všeobecný súhlas, aby sme tento bod dokončili. Pán poslanec Kerekréti.
Mičovský, Ján, poslanec NR SR (2014-04-01):
Ja by som to vari aj skrátil kvôli tomu, ak mi dáte minútku.
Glváč, Martin, podpredseda NR SR (2017-12-05):
Pán poslanec Budaj.
Klus, Martin, poslanec, NR SR (2018-06-14):
Takže 50-ka to vychádza, 1029-ka tlač je 50. bod, podľa toho, čo mám ja na stole.
Plaváková, Lucia, poslankyňa NR SR (2024-02-27):
Prosím, pán predseda, aby ste dali hlasovať o tom, že Národná rada v súlade s § 73 ods. 3 písm. c) zákona o rokovacom poriadku prerokuje návrh zákona v druhom čítaní.
Sabo, Michal, poslanec NR SR (2023-12-12):
Ďakujem za slovo, pán predsedajúci. Budem citovať: „Jednou z možností je znovuotvorenie dofinancovania RTVS formou tzv. zmluvy so štátom alebo napríklad zvýšením podielu RTVS na reklamnom koláči v rámci mediálneho trhu. Tieto modely dofinancovania RTVS budem riešiť počas rokovaní s ministerstvom financií v roku 2024.“ To povedala ministerka kultúry Martina Šimkovičová, keď teda dostala otázku, ako chce riešiť výpadok financovania RTVS. Bude to riešiť niekedy v budúcnosti, možno azda, ak si teda nájde čas popri moderovaní v TV Slovan alebo nech sa to volá akokoľvek aktuálne. Ak ma niečo v lex konsolidácie naozaj úprimne desí, tak je to práve toto opatrenie. Vzhľadom na to, že prostredie médií dobre poznám, že vláda ide vziať peniaze RTVS, zároveň vláda nemá vyriešený výpadok tu a teraz, ja to považujem za sabotáž verejnoprávného média. Zora, ty si spomenula, že kvôli konsolidácii RTVS možno bude musieť byť zrušený kanál šport alebo spravodajský kanál a to sa deje paralelne popri tom, že nám tu celý slovenský informačný priestor valcuje dezinformačný obsah, to je naozaj alarmujúce. A deje sa to namiesto toho, aby štát do verejnoprávneho média investoval a podporoval ho. Ja len chcem pripomenúť, že RTVS napríklad absolútne prísne mešká v developmente digitálnych služieb, kde by práve lídrom mal byť verejnoprávne médium ako napríklad BBC. Česká televízia investuje do svojich digitálnych služieb. 	Na Slovensku tu máme investičný dlh, ktorý dlhodobo sledujeme a nielen v otázke posledných troch rokov. Zora, ja ti chcem poďakovať za tvoju odbornosť, za tvoj prístup aj za tvoj pozmeňovací návrh, ktorý, samozrejme, nielen my, ale aj moji kolegovia a moje kolegyne, naši kolegovia, naše kolegyne z Progresívneho Slovenska podporíme. Ďakujem ešte raz.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 93, proti žiadny, zdržalo sa 39 poslancov. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2008-09-18):
(Hlasovanie.) 133 prítomných, 81 za, 26 proti, 24 sa zdržalo, 2 nehlasovali. Konštatujem, že máme súhlas na skrátenie lehoty.
P. Hrušovský, predseda NR SR: (2005-10-27):
(Hlasovanie.) 125 prítomných, 76 za, 28 proti, 18 sa zdržalo, 3 nehlasovali. Národná rada vládny návrh zákona o spotrebnej dani z tabakových výrobkov schválila. Poprosím pána poslanca Horáka, aby z poverenia finančného výboru predložil Národnej rade návrhy hlasovaní k vládnemu návrhu zákona o dani z pridanej hodnoty (tlač 1278). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1278.) V. Horák, poslanec: Ďakujem, pán predseda, za slovo. Budeme teraz hlasovať o pozmeňujúcom návrhu zo spoločnej správy č. 1 s odporúčaním gestorského výboru neschváliť.
Pročko, Jozef, poslanec NR SR (2022-09-20):
Takže, ďakujem veľmi pekne. Takže Erik, ja ti len naozaj chcem povedať toľko, že ani jeden človek, čo tu sedí okolo mňa, nesedí na tej stoličke, neprišli sme preto sem. Ja som sem neprišiel, Erik, preto, aby som tu zarábal peniaze. Ja som si zarobil predtým a viem si zarobiť aj potom. Jediné, čo ti chcem povedať ešte je, zabúdate, Erik. Vy keď ste boli pri moci a keď bol pri moci tvoj šéf, tak povedal, že žiadať predčasné voľby je popretím výsledkov demokratických parlamentných volieb. To povedal Fico v roku 2018. Teraz je to už iné. Teraz už iné rozpráva. Ale k tomuto referendu chcem povedať jednu vec, že to je naozaj dvojsečná zbraň. A ja si myslím, že tak ako teraz žiadate predčasné voľby a chcete, aby to skončilo, tak občania, ja som hlboko presvedčený, že to budú robiť, keď budete vládnuť, ak by ste teda mali vládnuť vy, lebo sa bude diať to, čo... (Prerušenie vystúpenia časomerom.)
Hraško, Igor, poslanec NR SR (2014-11-08):
Ďakujem za slovo. Pán Číž, vy máte takú zaujímavú schopnosť rozprávať o niečom, ako by malo byť, s tým sa dá súhlasiť a bolo by to naozaj pekné a ja by som to prijal. Lenže vaši kolegovia to následne, akonáhle si sadnete alebo prestanete rozprávať, tak už to vôbec neplatí. Viete, a to je na tom to tragické, vy rozprávate o niečom, čo by malo byť, ale vaši kolegovia to neprijímajú a potom len zametáte pod stôl všetko, čo sa vám navrhne. Tá vaša diskusia sa totižto scvrkne len na konštatáciu v oblasti, že, no toto je pre nás neprijateľné, to vám neprijmeme, uhm, a toto sa tiež nedá, viete, a toto by sme vám možno prijali, lebo je to pohodlné aj pre nás. Toto je váš systém diskusie. Ja som ju zažil osobne na vlastnej koži. Ja som to zažil! Viete, ale takto si ja diskusiu nepredstavujem. Vy si ju tiež možno predstavujete inak, lepšie, aj ja, ale ono to tak nie je. Takže vy vyžadujete niečo od nás alebo chcete, aby sme niečo robili tak, ako si to predstavujete, ale vaši kolegovia to nerobia, a to je tá tragédia. Ja sa vrátim ešte pekne od úvodu vášho, hovorili ste o tom, že ste dostali 46 % hlasov vo voľbách, že teda máte silný mandát. No ja by som to trošku tak okresal, lebo to bolo zo zúčastnených voličov, a ja som vám už hovoril minule, že je to len 25,82 % z celkového počtu voličov. Ja teraz nehovorím o tom, koľko sme z toho získali my, ale vy sa hrdíte tým, že máte silný mandát. Vy máte silný mandát štvrtiny obyvateľstva Slovenska. A ako povedal váš minister Kaliňák, „aj nevoliť je vyjadrenie vôle“, toto povedal váš minister. Takže trištvrte obyvateľov Slovenska vyjadrilo vôľu, že vás tu nechce, ale vy sa hrdíte tým, že máte silný mandát. Byť pripravený na vládnutie neznamená dosadiť si politických súpútnikov, potom vidíme, ako to vyzerá: Čaplovič už neni ministrom, Malatinský tiež preč, Zvolenská preč. Takže toto by mali byť tí politickí odborníci, ktorí sú na ministerstvách? Tak u nás by to určite tak nevyzeralo. No a končíme v nedokončenej kríze, ale je zaujímavé, že vy stále nájdete zlatú baňu v rozpočte aj v čase krízy, a toto je na tom to smutné.
Paška, Pavol, predseda NR SR (2012-05-10):
Pekné popoludnie, dámy a páni, ospravedlňujem sa za krátke meškanie. Budeme pokračovať v rozprave. Ďalší prihlásený do rozpravy je pán poslanec Jarjabek. Nech sa páči.
Kuriak, Milan, poslanec NR SR (2023-03-22):
Ďakujem, ja iba krátko, lebo v rozprave som mal pripravené omnoho viacej, tak aspoň ešte niečo doplním cez faktickú... (Prerušenie vystúpenia predsedajúcim.)
Pčolinský, Peter, poslanec NR SR (2020-07-10):
...za odloženie platby. To nebola žiadna podpora a zrazu to bolo odloženie platby. (Povedané súbežne s predsedajúcim.)
Hrnko, Anton, poslanec NR SR (2017-06-14):
Národná rada Slovenskej republiky na základe článku 86 písm. k) a l) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky na územie Českej republiky a s prítomnosťou príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru.
Bugár, Béla, podpredseda NR SR (2019-09-19):
Nech sa páči, prezentujme sa a hlasujme. (Hlasovanie.) Prítomných 134, za 122, zdržalo sa 12 poslancov. Návrh nebol, teda návrh bol schválený. Prosím teraz pána poslanca Bublavého, aby uviedol hlasovanie v prvom čítaní o návrhu poslancov Antala a Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj, tlač 1639. (Hlasovanie o návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. , tlač 1639.)
Cigániková, Jana, poslankyňa NR SR (2019-11-28):
Ale som bola úderná, že? (Prerušenie vystúpenia predsedajúcim.)
Glváč, Martin, podpredseda NR SR (2018-05-23):
S reakciou, pani poslankyňa Zemanová.
Pčolinský, Peter, podpredseda NR SR (2022-12-06):
Môžte podať návrh podľa § 85 zákona o rokovacom poriadku, tým pádom sa vraciame do druhého čítania. Je všeobecný súhlas? (Nesúhlasná reakcia pléna.) Nech sa páči, hlasujeme, že sa vraciame do druhého čítania. (Reakcie z pléna.) (Hlasovanie.) Prítomných 87, za 65, proti 12, zdržalo sa 7, nehlasovali 3. Sme v druhom čítaní. (Predsedajúci prebral hovor na internej linke.) Vzhľadom na zmätočné rokovanie o tomto bode, vyhlasujem na dve minúty prestávku. (Prestávka.)
Blanár, Juraj, podpredseda NR SR (2021-09-24):
Na vaše vystúpenie je päť faktických poznámok, pán poslanec. Ako prvý pán poslanec Tomáš Taraba.
J. Medveď, minister životného prostredia SR: (2010-06-10):
Vo vládnom návrhu zákona sa navrhuje doplnenie § 36 ods. 1, ktorý ustanovuje kompetencie ministerstva životného prostredia na úseku štátnej geologickej správy, o nové písmeno y), podľa ktorého bude ministerstvo životného prostredia povinné zabezpečiť vykonanie inžinierskogeologického prieskumu na zistenie podmienok stability územia náchylného na zosúvanie s určením podmienok na zabezpečenie jeho stability, monitorovanie geologických faktorov životného prostredia a sanáciu geologického prostredia, a to z dôvodu zabezpečenia urýchleného riešenia následkov živelných pohrôm v čase ich vzniku. Vládny návrh zákona je v súlade s Ústavou Slovenskej republiky a zákonmi Slovenskej republiky, ako aj medzinárodnými dokumentmi, ktorými je Slovenská republika viazaná. Vážený pán predsedajúci, vážené pani poslankyne, vážení páni poslanci, dúfam, že predkladaný návrh zákona schválite. Ďakujem.
Košútová, Magda, poslankyňa NR SR (2014-11-27):
Dajte, prosím, hlasovať o bode 2 pána poslanca Csicsaia.
Hrnčiar, Andrej, doterajší podpredseda NR SR (2020-03-20):
Pán poslanec Juraj Blanár.
Číž, Miroslav, podpredseda NR SR (2015-02-12):
S faktickou poznámkou sa hlásia pán poslanec Zajac, pani poslankyňa Vaľová a pán poslanec Lipšic. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Zajac.
Laurenčík, Milan, podpredseda NR SR (2021-05-03):
Pani poslankyňa Magdaléna Sulanová má faktickú poznámku, nech sa páči.
Tomčo, Štefan, poslanec NR SR (2011-02-10):
Pán predsedajúci, dajte, prosím, hlasovať najprv o pozmeňujúcom návrhu pána poslanca Vörösa.
Horváthová, Eva, poslankyňa NR SR (2021-05-04):
Ďakujem veľmi pekne za slovo. Vážený pán predsedajúci, vážené pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku som bola určená výborom za spravodajkyňu k návrhu uvedeného zákona, tlač 498. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 11. júna 2021 a gestorský výbor do 14. júna 2021. Prosím, pán predseda, otvorte všeobecnú rozpravu.
Pročko, Jozef, poslanec NR SR (2024-01-11):
Ďakujem veľmi pekne. Pani poslankyňa Marcinková, hneď v úvode ste naozaj povedali, že sklamanie je pre vás vystúpenie pána Barteka, ktorý... Ja som tiež očakával, že povie niečo, prečo tento zákon sa ide schvaľovať. Ako mladého človeka som čakal, že povie, že teda prečo on bude hlasovať za to, že za 20-miliónovú krádež bude podmienka. No dozvedel som sa od neho len to, že Dej je liberál. A ako pánovi Dejovi nakladal tento, tento, tento (povedané so smiechom) vojín Jasánek, videli ste Čiernych barónov? Tak to je, on je taký vojín Jasánek, to je, tento chlapec v živote nič nedokázal. Ak si pozriete fotky Pellegrini a Bartek, tak si pozrite, oni sa tak vždycky držia ako moja s moju, ruky majú na zadku, asi preto, lebo tam majú pištoľ alebo čo, ja neviem, ale tento, tento Bartek, ja som si pozrel jeho, jeho profil facebookový, tak pred chvíľou tam pridal také, že ale som im naložil. Oni tam rokujú o lienke sedembodkovej, fú, a ja som im ukázal, aké to je. A už to stiahol. Už to stiahol, lebo nerokujeme o lienke sedembodkovej, ale čo je unikátne na tomto pánovi mladom, tak on je, on je aj v, vo VÚC-ke je, je, myslím, že vicežupan je. A tento mladý, mladý Jasánek, tento politruk HLAS-u, tak on chodí po rôznych akciách a rozdáva dôchodcom balíček, dá, dôchodcom dá balíček, usmeje sa, povie tete, nech sa páči, teta, tu máte balíček, ide pozdraviť deti. On je naozaj taký vojín Jasánek. Tento chlapec, presne ako som povedal, predstavte si ho, keby nebol, keby nebol Pellegrini a Pellegriniho obľuba v mladých socialistoch, tak by podľa mňa určite bol niekde v Taliansku na jablkách. No a úplne na záver chcem povedať, že takýchto je viac. Toto je SMEROHLAS, toto je SNS, takýchto dávajú do funkcií, pretože toto sú takí užitoční jasánkovia. Bartek, niekedy je mlčať zlato!
Jahnátek, Ľubomír, minister pôdohospodárstva a rozvoja vidieka SR (2013-03-20):
Ďakujem pekne. Už dúfam, že naposledy k tomuto zákonu. Priznám sa, že po dnešnom, po dnešných pár hodinách poobedných, ktoré som tu strávil v tomto parlamente, vám až začínam závidieť. Tu je sveta žiť. Vy si tu robíte poobedne, poobede literárne krúžky, čítate si tu eseje, o ktoré síce nikto nemá záujem, ale musíte si ich vypočuť, lebo ste za to platení, a potom kľudne sa prihlási človek, ktorý viac ako štvrť hodinu reční a sa tak zakomplikuje, že ani nevie, čo vlastne povedal a čo chcel povedať. Tým myslím na pána Simona. Pán Simon, ja skutočne neverím, že vy viete, čo ste chceli vôbec povedať. Veď vy ste toto zas tak všetko domotal a doplietol! Ja, najlepšie by bolo ísť podľa záznamu a ísť vetu po vete, lebo to je neuveriteľné, čo ste vy zas povystrájali v tom vašom vystúpení. Šikovne znovu prehadzujete tú kartu a vyťahujete ten problém z tých dvoch kategórií psov, so sprísneným režimom a nebezpečných, na všetkých psov. Ešte raz opakujem, jedná sa o dve kategórie psov. Nepleťte do toho problematiku všeobecne psov, lebo tá je tak komplikovaná, že tú keď začneme riešiť, budeme potrebovať skutočne na to možno dva roky a dvadsať poradných tímov, aby sme sa s problematikou psov ako takých, túlavých psov, nechcených psov a pod., aby sme sa z toho vôbec dostali. To je oveľa komplikovanejší problém. Je až šokujúce, keby ste neboli ministrom pôdohospodárstva, dal by som si povedať, že dobre, máte právo na omyl. Ale vy do zákona o psoch chcete natlačiť hadov a, čo ste to tam mali, pumu? Jako to! (Hlas z pléna.) Medveďov! Len by ho pohrýzol. Ale otázka znela, prečo v zákone o psoch nemá byť riešená aj nejaká puma na Záhorí a nemá tam byť nejaký had z Košíc riešený. Ale veď je to o psoch. Keď budeme hovoriť o hadoch, tak budeme možno riešiť aj toho vášho hada. Viete, vy ste tu povedali takú vetu, že prečo automaticky ten pes, ktorý zaútočí, nemá byť utratený? Pán Simon, viete, čo je rozdiel v tejto, v tejto, v predlohe tohto zákona oproti vášmu mysleniu? Že my hovoríme, že ten pes má rovnaké právo ako aj ten človek, lebo ten pes zaútočil za nejakých podmienok, či podľa genetickej výbavy alebo podľa vonkajších okolností, a nemá byť okamžite utratený. Nie, my len hovoríme, je v kategórii nebezpečný pes, a ten má sprísnený režim. To je celé. My nejdeme vaším štýlom, že kto je proti nám, toho zlikvidujeme. My dávame tým psom šancu. A teda ja gratulujem MOST-u – HÍD, keď, dúfam, že máte viac takých členov, ako je pán Simon, lebo keď pre vás mŕtvy človek, mŕtvy človek je trošku mediálne zveličené, tak to už je silná káva na mňa. Pán Simon, to už je silná káva, keď mŕtvy človek je pre vás len trošku zveličený mediálny problém. To vám gratulujem, aj MOST-u – HÍD, že máte takých členov. Dúfam, že ich máte viac a určite sa vám to potom odzrkadlí aj pri voľbách. Ďakujem.
Hrušovský, Pavol, podpredseda NR SR (2011-10-11):
Pán poslanec Fronc.
Jasaň, Viliam, poslanec NR SR (2013-02-12):
Ďakujem, ja len dve také poznámky a jeden príklad. Tá prvá poznámka je: Porovnávať situáciu dôchodcov, ktorí pracujú v štátnej správe v Nemecku a na Slovensku, a oni, že odídu, a naši, že neodídu, je také minimálne neprimerané, výrazne iná situácia dôchodcov v Nemecku a dôchodcov na Slovensku, ale budiž, keď chcem niečo presadzovať, tak si hľadám argumenty, ktoré by mohli presvedčiť. Použili ste tu predčasný dôchodok a dôchodok. Podľa môjho názoru ten, kto išiel v minulosti do predčasného dôchodku a vedel, že bude popritom pracovať, to bolo jediné špekulatívne rozhodnutie a to sa vôbec nedá porovnávať so starobným dôchodkom. To je trošku o niečom inom, to je zas také trochu iné porovnávanie. A tretí príklad. Poznám jedného manažéra, ktorý si zobral z ministerstva, nebudem hovoriť z ktorého, ľudí, ktorí z rôznych dôvodov museli odísť. Aj preto, že už boli starší, dôchodcovia, je ich tam asi dve tretiny z tých zamestnancov, aj tí, ktorí boli z iných než pracovných dôvodov nútení odísť. Tá firma skvele prosperuje, on si ich dobre zaplatil a využíva ich naozaj dobré znalosti, skúsenosti vo svoj prospech, vo svoj zisk. Takže možnože by sme mali aj myslieť na to, že keď budeme rozmýšľať, že koho áno, koho nie. Pretože ak ja som dobrý manažér aj na ministerstve, tak viem porovnať, že ktorý pracovník na ministerstve je dobrý a ktorý nie je dobrý. A či mám náhradu, či nemám. A keď je tam zlý pracovník, ktorý sa dožil dôchodkového veku, tak aj súčasný Zákonník práce umožňuje ho nahradiť iným, mladým, lepším, kvalitnejším, tomu sa predsa nikto nebráni. Je tu taká možnosť, tak to využime. Kto to využil? A potom sa bavme o tom, že či musíme nejaký iný... (Prerušenie vystúpenia časomerom.)
Hort, Milan, podpredseda NR SR (2011-02-08):
Reagovať bude pán poslanec Přidal, nech sa páči.
Gyimesi, György, poslanec NR SR (2021-03-17):
Pán predsedajúci, ďakujem ešte raz za slovo. Toto ani nebude asi ani vystúpenie v rozprave v tom pravom slova zmysle, ale skôr jedna otázka na pána podpredsedu Blanára, ktorá vystala z jeho, z jeho vystúpenia a následnej reakcie na faktickú poznámku. Tak som využil príležitosť sa prihlásiť, aby som mu túto otázku položil. Ešte predtým však musím zdôrazniť to, čo som nepovedal v pôvodnej rozprave, že nič také ako európske štandardy pri udeľovaní štátneho občianstva neexistuje, pretože aj Európsky dohovor o štátnom občianstve hovorí o tom, že každá jedna krajina si tie svoje podmienky určuje sama nezávisle od, od iných štátov. Takže toto máme vyvrátené. A teraz by som sa vrátil späť k otázke. Pán podpredseda, vy ste kritizovali navrhnutý text tejto novely v zmysle, že vrátiť štátne občianstvo možno občanovi, ktorý predloží potvrdenie o trvalom pobyte, tolerovanom pobyte alebo inom pobyte, a vy sa obávate toho, že sa to bude zneužívať. A dávali ste to do, do kon... do kontextu s tými občanmi, ktorí prijali maďarské štátne občianstvo, tých je dokopy 134. Sú to vo veľkej väčšine prípadov ľudia, najmä ženy, ktorí sa tam, ktoré sa tam vydali, prípadne tam ostali trvalo žiť. Ja sa vás pýtam, považujete vy týchto 134 ľudí za bezpečnostné riziko pre Slovensko, že sa im obávate už aj takúto mini novelu podporiť? Toto je moja otázka. Ďakujem.
P. Paška, predseda NR SR: (2009-10-22):
(Hlasovanie.) 131 prítomných, 128 bolo za, 3 sa zdržali. Návrh sme pridelili výborom a určili lehoty na prerokovanie. Pani poslankyňa Rošková teraz uvedie v prvom čítaní hlasovanie o vládnom návrhu zákona o rodičovskom príspevku. Je to tlač 1247. (Hlasovanie o v ládnom návrhu zákona o rodičovskom príspevku a o zmene a doplnení niektorých zákonov.)
Blanár, Juraj, podpredseda NR SR (2023-05-09):
Pani poslankyňa Kozelová, môžete reagovať na faktické poznámky.
Paška, Pavol, predseda NR SR (2012-10-17):
Faktické poznámky na vaše vystúpenie, pán poslanec, páni poslanci Hlina a Martvoň. Končím možnosť sa prihlásiť. Pán poslanec Hlina.
B. Bugár, podpredseda NR SR: (2002-06-27):
J. Klemens, poslanec: Ďakujem pekne. Pani podpredsedníčka vlády, chcem sa vám veľmi pekne poďakovať za odpoveď a pre vás nemám doplňujúcu otázku. Počkám si, až tu bude premiér tejto krajiny. Ďakujem pekne.
Pellegrini, Peter, predseda NR SR (2014-11-27):
Ďakujem pekne, pán minister. Teraz poprosím spravodajcu, aby poinformoval Národnú radu o výsledkoch rokovania vo výboroch. Nech sa páči.
Habánik, Jozef, poslanec NR SR (2021-11-24):
Ďakujem pekne, vážený pán predsedajúci. Dovoľte mi reagovať na pani poslankyňu, ale aj na predmetný návrh novely zákona, ktorý určite je správnym smerom, a nikto z nás tu nebude spochybňovať, spochybňovať osobnosť a význam a zásluhy Miro... Milana Rastislava Štefánika, a preto aj ja osobne, a verím, že aj náš poslanecký klub tento návrh zákona podporí, ale aby tá podpora mohla byť jednoznačná, skutočne treba vyriešiť to, čo sa pýtala pani poslankyňa, a treba na tieto otázky nájsť legitímnu odpoveď, aby tá dotácia, ktorá síce bude prideľovaná zákonným spôsobom, nemohla byť inými formami nejakým spôsobom krátená. Je správne, že sa to rieši, že to nebude teda riešené súčasnou dotačnou pomocou, to znamená, ktorá síce je, ale nie je nárokovateľná, že teda ten právny nárok tu vznikať bude, ale na druhej strane by sme mali dať úplne jasne najavo všetkým dotknutým obciam, tým samosprávam, že tento príspevok dostanú. Verím, že postupom času budeme myslieť aj na ostatných dejateľov našich národných, spoločenských, ale aj medzinárodných dejín a podobným spôsobom pristúpime aj k nielen k pamiatkam venovaným Milanovi Rastis... Milanovi Štefánikovi, ale aj, ale aj teda k ostatným dejateľom, ktorých na Slovensku máme. Ďakujem pekne.
Raši, Richard, poslanec NR SR (2015-12-11):
Ďakujem pekne, pán podpredseda. Pán poslanec Érsek, vo svojom vystúpení ste kritizovali pontóny, tak ja som dostal fotku, kde je pontón (rečník zobral do rúk fotku, ukazujúc ju plénu), krásne mažoretky a vy. Tak sa chcem spýtať, či ste sa tam boli predvádzať, alebo ste boli šmírovať tie mažoretky pri ich vystúpení? (Povedané so smiechom a smiech v sále.) Lebo, viete, keď niečo kritizujete, a potom sa tam producírujete, je pravda, nemali ste sukňu ani čarovnú paličku, ale tu ste sa pekne vytŕčali do kamier. Tak vás poprosím láskavo, keď nabudúce niečo kritizujete, aspoň sa skryte, keď vás fotia. Ďakujem pekne.
Blanár, Juraj, podpredseda NR SR (2021-09-24):
Ďakujem pekne. Teraz udeľujem slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi.
Jasaň, Viliam, poslanec NR SR (2011-02-08):
Ďakujem pekne, pán predsedajúci. Vážený pán kolega Přidal, možnože ste chceli povedať aj to, alebo upozorniť na to, že koalícia chce šetriť všade, kde sa dá, že chce znižovať platy starostom, poslancom a vo verejnej správe a tu ešte človeku, ktorý vlastne ešte ani nie je vo funkcii, ešte nič nedokázal, nič neurobil, len sa zúčastnil konkurzu, už mu navrhujete vysoký plat. Ak ten nový generálny riaditeľ dokáže transformovať obidve inštitúcie v niečo, čo bude naozaj fungovať podľa predstáv väčšiny tohto národa, tak mu dajte potom odmenu. S tým ja nemám problém. Ale teraz, keď ešte nič neurobil, už mu navrhujete vysoký plat? A ak by ten plat bol prekážkou toho, že by ste nemohli nájsť manažéra na túto funkciu, tak by sa určite nebolo prihlásilo devätnásť ľudí. Zrejme tam nejde len o plat. Ale možnože pán Galbavý & kolektív už vie, kto bude novým generálnym riaditeľom. Aj takýmto spôsobom sa mu už dopredu chcú odvďačiť. Ak to tak je, tak ľudsky ho chápem. Ale politicky určite nie. Ďakujem.
Blanár, Juraj, poslanec NR SR (2014-09-12):
Pán poslanec, ďakujem pekne za túto opravu, áno, mal som na mysli, že sme v druhom čítaní. A ešte raz, aj to vaše vyjadrenie podporuje, že je to dobrý návrh a treba ho podporiť a možno aj hľadať ešte ďalšie možnosti, ako pomôcť týmto hendikepovaným ľuďom, ktorí na rôznych úrovniach reprezentujú Slovenskú republiku, a vôbec to nemusí byť možno na medzinárodnom poli, ale môže to byť aj reprezentácia na úrovni obcí, miest, samosprávnych krajov. Ďakujem pekne.
Blanár, Juraj, podpredseda NR SR (2021-03-18):
Ďakujem, pán podpredseda. Vážené kolegyne, kolegovia, keďže ste boli svedkami či už včera, keď som riadil schôdzu a musel som ukončiť skôr kvôli nedostatku či predkladateľov, ako aj spravodajcov, rovnaká situácia sa opakovala teraz. Niektoré body nám už prepadli tuším tretíkrát. Táto situácia nemôže takto pokračovať ďalej. Preto navrhujem, tak ako som sľúbil aj poslancom, ktorí to kritizovali, aby bolo po hlasovaní zvolané bezodkladne poslanecké grémium, na ktorom sa rozhodne, ako budeme pokračovať ďalej. Mám prísľub, tak ako bolo povedané, že koaličné kluby sa pridávajú k tomuto návrhu, ktorý ako opozícia predkladáme. Ďakujem.
Tkáčová, Jarmila, poslankyňa NR SR (2011-02-10):
Ďakujem za slovo pán predseda. Pán kolega chcem povedať, že mne sa základné odôvodnenie novely udalosťami v Devínskej Novej Vsi tiež nepáči, pretože na účely Trestného zákona je zbraňou každá vec, ktorá robí útok na telo dôraznejším. Takže Trestný zákon počíta s tým, že každý z nás je potencionálnym útočníkom. Ak manželka ubije manžela valčekom na cesto, je to vražda rovnako, ako keby ho zastrelila. Ak by Harman sadol do svojho či ukradnutého auta a napálil to do zástavky, kde by stála skupina ľudí, výsledok by bol možno ešte horší, aj keby teda nešťastná obeť z kuchyne ešte žila. Ale čo mňa najviac na tomto zákone vyrušuje a prečo zvažujem svoje hlasovanie, to nie sú psychotesty ani toto odôvodnenie, ale bianko šek pre policajtov vstupovať do našich obydlí pod pláštikom kontroly zbraní. (Potlesk.) Hovorím to zodpovedne ako matka a ako žena. Upozorňujem opätovne na článok 21 ústavy a pýtam sa, či je skutočne v našej spoločnosti nutné alebo pre výkon úloh verejnej správy nevyhnutné, aby policajti bez ustanovenia akýchkoľvek konkrétnych pravidiel vstupovali do našich domovov. Mám svoje veľmi zlé skúsenosti s niektorými policajtmi. A určite nie som na Slovensku s tým sama, pretože niektorí si myslia, že sú viac ako ostatní občania. Chcem viac záruk na ochranu ústavou garantovaných práv občanov, inak takto príliš všeobecne znejúce ustanovenie nemôžem podporiť. (Potlesk.)
Ďuriš Nicholsonová, Lucia, podpredsedníčka NR SR (2017-09-06):
Ďakujem veľmi pekne, pani poslankyňa. Pani poslankyňa Cigániková bola poslednou písomne prihlásenou do rozpravy, otváram teraz možnosť prihlásiť sa ústne. Končím možnosť prihlásiť sa. (Reakcia z pléna.) Dobre, počkáme. Môžem poprosiť, technikov? Ďakujem pekne. (Reakcia z pléna.) Už ide mladý muž. Teraz vás to dalo na prvé miesto, pán poslanec Blanár, a dávame vás na koniec. Dobre? Dobre. Tak končím možnosť prihlásiť sa do rozpravy. Ako prvý vystúpi pán poslanec Suchánek, nech sa páči.
Urban, Miroslav, poslanec NR SR (2022-06-23):
Ďakujem za slovo. Ja sa to pýtam ako z podpalubia Titanicu človeka, ktorý je pri kormidle alebo sedí v prvej triede. Tá najdôležitejšia vec zostala teda otvorená – platy. Ja to chápem, že sme tretia najchudobnejšia krajina v Európskej únii podľa Eurostatu, že tie peniaze budú vždycky problém. Chcem sa opýtať, že či bude zdravotníkom naďalej naviazaná na istý koeficient ako násobok priemernej mzdy, teraz je to 1,25 priemernej mzdy – neatestovaný lekár. Pre predstavu asi 1 200 v čistom zarobí lekár bez atestácie. Atestovaný lekár má 2,3-
-násobok priemernej mzdy, či je, to je cca 2 300 v čistom. Ja len spomeniem v Maďarsku je to 3,1-násobok, od budúceho roku 3,5-násobok priemernej mzdy. Čiže už teraz zarábajú 3 700 eur Maďari, od budúceho roku 4 200 eur, u nás 2 300. My sme absolútne nekonkurencieschopní s okolitými krajinami V4. Čiže chcem sa opýtať teda, či ten koeficient budete riešiť nie ako násobok, či to zmeníte to číslo. A ešte či aj v tých vašich návrhoch je zohľadnené pri mzde aj odpracované roky a ako, to bola asi najväčšia taká výčitka Lekárskeho odborového združenia, aby tí, čo pracujú v zdravotníctve dlhšie, aby mali teda vyššie zárobky. Preto v nemocniciach chýbajú predovšetkým atestovaní lekári s dlhodobou praxou. No a to je asi všetko, ďakujem.
Šimečka, Michal, podpredseda NR SR (2024-01-24):
Ďakujem veľmi pekne. Dvadsaťštyri ľudí je prihlásených s faktickou poznámkou. A ako prvý vystúpi pán poslanec Vašečka.
Ďuriš Nicholsonová, Lucia, podpredsedníčka NR SR (2019-02-06):
Pán poslanec Hrnko.
Gröhling, Branislav, poslanec NR SR (2023-12-13):
No, kolegovia, budeme si asi musieť zvyknúť, pretože toto je tá nová kultúra vládnutia, ktorú zažívame. Na jednej strane znemožniť tu poslankyni, aby bola na výbore, na druhej strane znemožniť poslankyni vystúpiť aj tu v rozprave. A tiež pridám vlastnú skúsenosť, ktorú máme zo školského výboru, kde sme prišli na školský výbor a tento nebol uznášaniaschopný, lebo načo diskutovať? Mali sme tam iba kompetenčný návrh, ktorý prerozdeľuje ministerstvo školstva a oddeľuje ministerstvo, alebo vytvára ministerstvo športu, čo je výrazný zásah do celého školského systému, ale my o tom nebudeme diskutovať a potom ešte neumožníme tú diskusiu tu v rozprave. No medzitým sa tu bagrom pretlačia veci ako zvýšenie daní alebo zvýšený odvod, promafiánsky balíček a podobné iné veci. Ešte k tomu aj zrušia ochranu policajtov. Viete, my niektorí sme tu v tomto pléne už zažili také výroky, že: „Vyhraj voľby a môžeš všetko.“ To je ten známy výrok jedného z poslancov SMER-u a každá jedna vláda SMER-u sa nesie v tomto duchu. A v tomto duchu arogancie, v tomto duchu porušovania dohôd, nerešpektovania pravidiel a k tomu pridávajú ďalší. My sme tu zažili ešte aj jeden výrok a to bolo, že: „Dajte pokoj, tu sme pri žatve!“ . Hej? Tak možno toto je taká tá žatva peňazí všetkých, náš ľud... nás ľudí, ale toto tu nebudú teraz používať, pretože si vytvorili nové nejaké heslo, že neotravujte nás, nepýtajte sa, buďte ticho, lebo to bude tak, ako my chceme, lebo my teraz vládneme .
Blanár, Juraj, podpredseda NR SR (2022-05-03):
V poradí ďalší s faktickou poznámkou pán poslanec Jarjabek.
Paška, Pavol, predseda NR SR (2014-07-01):
A alebo až?
Dubovcová, Jana, poslankyňa NR SR (2012-02-03):
Navrhujem, aby sme hlasovali o pozmeňujúcich a doplňujúcich návrhoch zo spoločnej správy, tak ako odporučil gestorský výbor, a to spoločne o bodoch 1, 2, 4, 5, 6 a 7 s návrhom schváliť.
Blanár, Juraj, podpredseda NR SR (2022-12-01):
Ďakujem, pán minister. Teraz nás pán predseda výboru pre sociálne veci Vladimír Ledecký ako spoločný spravodajca bude informovať o výsledku rokovania vo výboroch a rovnako odôvodní návrh a stanovisko gestorského výboru. Nech sa páči.
A. Belousovová, podpredsedníčka NR SR: (2008-06-25):
A pán poslanec Mikloško má slovo, nech sa páči.
Kuffa, Štefan, poslanec NR SR (2020-06-03):
... uznesenie Národnej rady Slovenskej republiky, ktorým Národná rada Slovenskej republiky zaväzuje vládu Slovenskej republiky na zrušenie mimoriadnej situácie vyhlásením, uznesením vlády č. 111/2020 zo dňa 11. 3. 2020 a zrušenie núdzového stavu vyhlásené uznesením vlády č. 114/2020 zo dňa 15. 3. 2020. Odôvodnenie: V súčasnej dobe nedochádza k tak zásadnému ohrozeniu zdravia, aby boli naďalej obmedzované základné ľudské práva a slobody garantované ústavou a zákonmi Slovenskej republiky. Dochádza tak k nedôstojnému zásahu do práv občanov, ako napríklad práva zhromažďovať sa (protestovať proti tejto vláde). Vláda zneužíva túto situáciu na neodôvodnené prijímanie zákonov v skrátenom legislatívnom konaní. Dochádza k zbytočnému ekonomickému prepadu Slovenska, čo bude mať neblahý vplyv na bežných ľudí; v zmysle ústavného zákona Slovenskej republiky je možné užívať tento nástroj len v nevyhnutnom rozsahu a nevyhnutný čas. Ešte tretí bod, ak dovolíte. Národná rada Slovenskej republiky zaväzuje vládu Slovenskej republiky v zmysle pravidiel pre uzatváranie medzinárodných zmlúv a zmluvnú prax. Schváleným uznesením vlády Slovenskej republiky č. 743 z 21. októbra 2019 vyzvala prezidentku Zuzanu Čaputovú na opätovné zaslanie listu Rade Európy s právnymi účinkami podľa čl. 18a Viedenského dohovoru o zmluvnom práve, že Slovenská republika dáva jasne najavo Rade Európy svoj zámer nestať sa zmluvnou stranou predmetného dohovoru. Odôvodnenie: List je zaslaný prezidentkou Slovenskej republiky, bol prijatý Radou Európy len ako informácia o súčasnom stave ratifikovaného postupu Istanbulského dohovoru Slovenskej republiky bez konkrétnych právnych účinkov a na listine podpisov a ratifikácií nie je uvedená pri podpise Slovenskej republiky zmienka... (Prerušenie vystúpenia časomerom.)
Blanár, Juraj, podpredseda NR SR (2022-02-03):
Pán poslanec Ďurica s faktickou poznámkou.
Sloboda, Vladimír, poslanec NR SR (2018-09-20):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podmienkach výkonu volebného práva (tlač 1056). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor Národnej rady, výbor Národnej rady pre verejnú správu a regionálny rozvoj, výbor Národnej rady pre ľudské práva a národnostné menšiny a výbor Národnej rady pre európske záležitosti. Za gestorský výbor navrhujem výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Hlina, Alojz, poslanec NR SR (2012-10-23):
Ďakujem veľmi pekne. Ja len kolegovi chcem povedať, že trošku opatrnejšie v tých, tých pionierskych riešeniach, lebo ma až taký strach obchádza, lebo poznáte môj názor, že nič pionierske a nič, to nedopadlo dobre. Čiže aj Friedman a nula daň a druhý pilier a všetci, ja neviem čo. To ako, trošku ma z toho strach obchádza. Takže len ako, keby som chcel poradiť, tak aj protest Gorila zhasol na tom, že začali požadovať hlúposti. Čiže aj toto keby niekto, neviem, ako na to by som, opatrný. A jednu vec, ja som to chcel povedať a som na to zabudol, že to argumentačne, to nejako sa povybavovať, že tú mytologizáciu tej 19-percentnej rovnej dane, nikto to nepovedal, a ja si myslím, že to treba povedať, že úspech 19-percentnej dane nebol ani tak, že bola 19-percentná rovná daň iba v tom. Veľká časť úspechu bola v tom, že sa zviezla na tom vlaku konjunktúry, ktorý sa prehnal Európou, hej, a spôsobil častokrát šialenstvo. Proste, ráno ste kúpili byt, večer bol o 10 % drahší. Čiže to bolo šialenstvo. A niektorí ľudia mali pocit, že to takto bude aj fungovať. Takže toto by som tam pripojil, že aby sme teda ako zázračným receptom to nevolali. Lebo tomu, ak poviete A, tak treba povedať aj B. Hej, že naozaj to tam silne a veľmi silne zafungovalo, že ten vlak, ktorý sa tu prehnal cez Európu a všetci sme zošaleli, nakúpili zemiačiská a mysleli si, že tam bude nejaký výrobný závod. Proste to bolo, to bolo pomýlené. Ďakujem.
Zmajkovičová, Renáta, podpredsedníčka NR SR (2014-06-06):
S faktickými poznámkami jeden poslanec. Uzatváram možnosť prihlásiť sa. Pán poslanec Mihál.
V. Veteška, podpredseda NR SR: (2005-12-09):
J. Miklušičák, poslanec: Vážený pán predsedajúci, páni ministri, panie poslankyne, páni poslanci. Predkladám pozmeňujúci návrh skupiny poslancov k návrhu poslankyne Národnej rady Slovenskej republiky Márie Demeterovej na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách, tlač 1330. V čl. I sa dopĺňa nový druhý bod, ktorý znie: § 2 sa dopĺňa novým odsekom 3. Ods. 3: Príspevok patrí oprávnenej osobe podľa ods. 1 písm. a) aj vtedy, ak osoba zaradená do vojenského tábora nútených prác bola neskôr preradená do technického prápora. Toto obdobie sa započíta do obdobia jeho zaradenia do vojenského tábora nútených prác. Ide o spresnenie obdobia zaradenia oprávnených osôb do vojenských táborov nútených prác. Po zrušení pomocných technických práporov boli zriadené technické prápory, ale podmienky, za ktorých boli vojaci nútení slúžiť do 31. decembra 1954, už v týchto netrestaneckých práporoch boli totožné s podmienkami vo vojenských táboroch nútených prác. Ďakujem za pozornosť.
M. Jureňa, poslanec: (2009-04-15):
Ďalej, aby za gestorský výbor bol určený výbor pre životné prostredie a ochranu prírody s tým, že výbory vládny návrh zákona prerokujú v termíne do 10. júna a gestorský výbor do 12. júna.
Tabák, Romana, poslankyňa NR SR (2023-05-25):
Ďakujem veľmi pekne za slovo. Pán premiér Ódor, ďakujem vám za vašu odpoveď, lebo občania Slovenskej republiky sa o túto odpoveď zaujímali, a prajem vám veľa šťastia a síl, nakoľko si myslím, že parlament vám nevysloví dôveru, takže držím vám palce.
P. Abrhan, poslanec: (2007-02-07):
Po druhé. Zdá sa, ste nás informovali o legislatívnom procese, zdá sa, že treba, aby ste mali ešte dlhší čas, aby tento legislatívny proces dobehol, lebo v obidvoch týchto oblastiach aj v rozsahu regulácie rozširujete reguláciu, to po prvé. A po druhé, v § 12 ods. 12 nechávate voľne na úrade, aby mohol voľne regulovať podľa svojho uváženia aj iné tovary a služby. A v druhej nezávislosti je pravda, že ste ustúpili a pôvodný návrh bol, že prezident na návrh toho, kto navrhuje člena regulačnej rady musí odvolať, ale teraz nechávate už len môže odvolať, ale to znamená, že spochybňujete nezávislosť regulátora, a tým vlastne spochybňujete aj stabilitu tohto regulačného priestoru. Ďakujem pekne.
Marcinčin, Radovan, poslanec NR SR (2021-10-05):
Ďakujem. Vážený pán predsedajúci, vážené panie poslankyne, páni poslanci, predkladáme návrh zákona, ktorý má pomôcť ženám čakajúcim nečakané dieťa, slobodnejšie sa rozhodnúť pre jeho prijatie alebo odmietnutie. Sme obviňovaní, že opäť chceme sťažiť prístup ku potratu a chceme diktovať iným svoje pohľady na svet. Ja som presvedčený, že každé dieťa je chcené. Niektoré, ako sa ukazuje, má to šťastie, že aj svojimi rodičmi. Náš návrh ale nejde tým smerom, aby sme presviedčali každú ženu, aby chcela svoje dieťa. Sme ľuďmi, lebo máme slobodnú vôľu a rozum, a to je pre nás sväté. Náš návrh má za cieľ ponúknuť práve viacej slobody pri rozhodovaní prekvapených, vystrašených matiek o potrate. Ak sa pozrieme na definíciu slobody, zistíme, že sloboda je neprítomnosť donucovania, nemusenie robiť to, čo sa nechce, z toho však nevyplýva smieť robiť, čo sa chce. Preto sa pojem slobody odlišuje od pojmu svojvôle. Nečakane tehotná žena sa niekedy práve cíti tlačená do rozhodnutia, ktoré nechce urobiť. Dôvody sú známe: sociálne, ekonomické, vzťahové, a preto naším návrhom ponúkame pomoc, príspevok, ubytovanie, utajenie, čas na rozmyslenie, aby tehotná žena sa rozhodovala o živote svojho dieťaťa, a nie o vedľajších okolnostiach. Francúzi majú také príslovie, že netreba sa báť prijať ďalšie dieťa, pretože každé dieťa si prinesie do života svoj batôžtek, z ktorého vyžije. Iba na okraj, to príslovie nevzniklo v súčasnosti v čase sociálneho zabezpečenia, pračiek, vozidiel, mikrovlniek, rodinných prídavkov, ústredného kúrenia. Ani tehotná matka, ani my nevieme, ako to bude o rok, o dva, o päť, o dvadsať rokov. Nemusíme byť práve v otázke života pesimisti. Majme aj tú životnú nádej, že bude lepšie. Veď aj tu je priestor pre pozitívne myslenie. Dajme matkám a otcom viac slobody v rozhodovaní a viac solidarity o rozhodnutí pre život. Na záver si ešte dovolím predložiť návrh podľa § 73 ods. 3 rokovacieho poriadku k návrhu skupiny poslancov Národnej rady Slovenskej republiky na vydanie zákona o pomoci k tehotným ženám (tlač 665). Vážený pán predsedajúci, vážené panie poslankyne, páni poslanci, vzhľadom na nejasnosť návrhov, ktoré predniesol pán spravodajca Peter Cmorej, a moje nestotožnenie sa s týmito návrhmi navrhujem, aby sa podľa § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky Národná rada po všeobecnej rozprave uzniesla na tom, že návrh zákona prerokuje v druhom čítaní. Navrhujem, aby predmetnú tlač prerokovali navrhnuté výbory a určili lehoty tak, ako uviedol spravodajca a ako je aj uvedené v rozhodnutí predsedu Národnej rady Slovenskej republiky. Ďakujem.
Bugár, Béla, podpredseda NR SR (2016-11-29):
Prezentujme sa a hlasujme o bodoch zo spoločnej správy. (Hlasovanie.) Prítomných 141 poslancov, za 99, proti 1, zdržalo sa 39 poslancov, 2 nehlasovali. Body zo spoločnej správy sme prijali. Nech sa páči.
Hort, Milan, podpredseda NR SR (2011-07-07):
Ďakujem pekne. Máme ešte štyridsať sekúnd. Ďalšia otázka je od pána poslanca Richarda Oravca, je adresovaná ministrovi školstva, vedy, výskumu a športu Slovenskej republiky Eugenovi Jurzyczovi, na ktorú by mal odpovedať pán minister zahraničných vecí Mikuláš Dzurinda. Pán minister (Hlasy v sále.), výborne: „Vážený pán minister, kedy podľa vás vstúpi do platnosti novela vysokoškolského zákona, ktorá zruší povinnosť vykonávať štátne skúšky na konci štúdia?“ Nech sa páči.
Migaľ, Samuel, poslanec NR SR (2024-06-11):
Týmto sme hlasovali o všetkých pozmeňujúcich návrhoch. Pán predsedajúci, dajte, prosím, hlasovať o tom, že prerokovaný vládny návrh zákona prerokujeme v treťom čítaní hneď.
Kondrót, Maroš, poslanec NR SR (2013-06-21):
Ďakujem pekne. Ďakujem pekne, pani predsedajúca. Vážený pán Hrušovský, milý Paľo, ďakujem ti veľmi pekne za tvoje vystúpenie. Vieš, že ako človeka si ťa veľmi vážim a vážim si aj tvoje vystúpenie, a dovoľ krátko zareagovať. Ako mantru používate siahanie na majetok a plašíte ľudí. Ja viem, že na tom chcete získať nejaké politické body, ale, prepáč, plačete na nesprávnom hrobe. Ja ti prečítam znenie zákona z roku ´99, kde hneď v bode 1 § 1 Účel zákona sa hovorí: „Tento zákon upravuje zjednodušenie usporiadania vlastníckych vzťahov potrebné na prípravu stavieb, ktoré sú významnou investíciou.“ My sa tohoto vôbec nedotýkame. To znamená, že tento zákon ste prijali vy. Bol prijatý v roku ´99, keď bol premiérom Mikuláš Dzurinda a ty, pokiaľ si pamätám, bol si predsedom parlamentu. Bol si členom parlamentu, bol si prvý medzi rovnými, bol si dvojka v štáte, a schválili ste tento zákon, kde sa ho vôbec nedotýkame, čo sa týka vyvlastňovania. Takže plačete na nesprávnom hrobe. Takže nielen komunisti, ale aj kádeháci a dzurindovci išli vyvlastňovať za účelom významnej investície. Takže pozrite sa do zrkadla, zoberte si to, prosím, ako za svoje. Naschvál sme sa tohoto nedotýkali. A potvrdzujeme to, čo platí takisto štrnásť rokov, že musí o tom rozhodnúť vláda. Musí to byť národohospodársky významné a vláda posúdi, či to chce, potrebuje, či to z pohľadu environmentálneho odporu alebo súhlasu ľudí, občanov, potreby pre rozvoj ekonomiky bude alebo nebude. To neznamená, že každý, kto má sto miliónov, vážení kolegovia, vo vrecku, si postaví bársčo. A vám poviem, že táto vláda, ktorá vychádza z Programového vyhlásenia vlády, je jednoliata. To väčšie nebezpečenstvo hrozí, keď je to vláda zložená zo štyroch subjektov a navzájom sa vydierajú a musia si ustúpiť a musia si obchodovať. Tam to hrozí. Budúcej vláde možno áno. Teraz nie. (Reakcie z pléna.) A tento zákon platí štrnásť rokov. Ďakujem.
Laurenčík, Milan, podpredseda NR SR (2021-12-07):
Pán poslanec Stanislav Mizík, nech sa páči.
Glváč, Martin, podpredseda NR SR (2017-10-18):
S reakciou pán poslanec Galek.
Blanár, Juraj, podpredseda NR SR (2023-06-27):
Pán poslanec Vons s faktickou.
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať o bode spoločnej správy 186 bez odporučenia gestorského výboru, ktorý na osobitné hlasovanie vyňal pán poslanec Svrček. Upozorňujem, že v rozprave bol podaný pozmeňujúci návrh, ktorý tieto ustanovenia vylepšuje.
Šudík, Tomáš, poslanec NR SR (2021-12-09):
Práve... práve... Nejdem? Práve ten som chcel práve oznámiť, budeme hlasovať o danom návrhu zákona dnes o 17.00 hod. Ďakujem.
Petrák, Ľubomír, poslanec NR SR (2016-06-14):
Ďakujem pekne za slovo. Vážený pán kolega, pripájam sa k tomu, čo povedal predrečník, že vzhľadom na istotu škôl je potrebné prerokovať tento vládny návrh zákona tak, aby čo najskôr nadobudol platnosť a účinnosť. Vy ste spomínali, že bol zavedený za Čaplovičovej vlády minimálny počet žiakov v triedach a že nechápete, načo to bolo urobené, lebo dohadovacie konania. Ale zabúdate povedať, buď zabúdate, lebo vo vašom prípade nepredpokladám nevedomosť, lebo ste sa hýbali ako poradca ministra Jurzycu dva roky na ministerstve školstva, takže tieto veci máte alebo viete o nich, takže nepredpokladám tu nevedomosť. Dohadovacie konania môžte urobiť na základe nejakých kritérií. Ak máte zadefinované minimálny počet žiakov, uložíte školám racionalizačné opatrenia, spravidla na tri roky, buď sa v období troch rokov s týmito racionalizačnými opatreniami vysporiadajú, alebo tá škola smeruje k zániku. Sú rad alebo je rad prípadov, kedy dochádza k demografickému vývoju takému, že počas troch rokov sa dá naštartovať, dajú sa urobiť spoločné školské obvody, dá sa zabezpečiť dostatočný počet žiakov v niektorých školách, takže ten postup, ktorý bol doteraz platný a ktorý bol využívaný, myslím si, že bol namieste. Ak by som chcel povedať, že či to potrebuje zmeny, alebo nepotrebuje zmeny, určite to potrebuje zmeny a potrebuje to nový zákon o financovaní škôl.